*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*150. számú előterjesztés*

Bátaszék Város Önkormányzat Képviselő-testületének 2025. július 24-én,

8 órakor megtartandó ülésére

*A városi bölcsőde 2 csoportszobájának klímatizálásához szükséges döntések meghozatalára*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Takaróné dr. Mihó Beatrix  aljegyző**Pénzügyileg ellenőrizte:** Keresztes Katalin pénzügyi irodavezető**Tárgyalja:**- |

# Tisztelt Képviselő-testület!

Már néhány évvel ezelőtt is érzékelhető volt, hogy hasonlóan az óvoda épületéhez a bölcsőde épülete is a szokottnál jobban felmelegszik a nyári időjárás miatt. Ez a tendencia ebben az évben is folytatódott és a klímaváltozás miatt a jövőben is folytatódni fog.

Nem csak az ott dolgozó, de a szülők is jelezték azt, hogy az épület belső hőmérséklete igen magas és az már nem komfortos.

A csoportszobák klimatizálása megoldható, a kiépítendő új berendezések elektromos áram fogyasztását további napelemek telepítésével lehet ellensúlyozni.

Ajánlattételre szóló felhívás került kiküldésre négy vállalkozónak, melynek tárgya:

„Bátaszéki Mikrotérségi Óvoda, Bölcsőde és Konyha (7140 Bátaszék, Hunyadi u. 44/a.) bölcsöde épület klimatizálása I. ütem”.

Mennyisége:

Az épület

- keleti oldalán 1 db csoport szobában 1 db split klíma felszerelése

- nyugati oldalán 1 db csoport szobában 1 db split klíma felszerelése villamos hálózat kiépítése nélkül. A klíma berendezések működéséhez biztosítandó villamoshálózat építését az önkormányzat más vállalkozótól rendeli meg.

1 db klímával hűtendő helyiség alapterülete 40,20 m2, belmagassága 3,0 m. Mind a 2 helyiség paraméterei azonosak.

Cseppvíz elvezetés bekötése a függőleges ereszcsatornába.

Kültéri egységek falra szerelendők.

Energiaosztály: A+++

Huzatmentes működés.

A szavatossági időről a felolvasó lapon nyilatkozni kell (pl.: 3+7 év).

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: **Bát-Klíma Szolgáltató Kft.**

Az ajánlattevő lakóhelye/székhelye: 7140 Bátaszék, Dolina utca 7.

Ajánlati ár: bruttó 1.003.300, - Ft.

AUX ASW-H18E3A4 / CAR3DI-C7-4 Aura 3+7 év 5,4 kW

Ajánlati ár: bruttó 939.800, - Ft.

Cascade CWH18NS Nordic Save 10 év 5,1 kW

Ajánlati ár: bruttó 744.220, - Ft.

AUX ASW-H12C5A4 / CAR3DI-D0-4 Aura 3+7 év 3,5 kW

A típus azonosság és a nagyobb teljesítmény miatt a Bát-Klíma Szolgáltató Kft. 5,4 kW AUX ASW típusú berendezését javasoljuk kiépítésre.

Javasoljuk Bát-Klíma Szolgáltató Kft. (7140 Bátaszék, Dolina utca 7.) a szerződés megkötését összesen bruttó 1.003.300,- Ft összeggel.

A villanyszerelési munkák díja érintésvédelmi jegyzőkönyv készítésével együtt bruttó 193.139,-Ft összeget tesznek ki. Az bölcsőde épület építésekor villanyszerelő alvállalkozóként közreműködő vállalkozóval kívánjuk a kivitelezési szerződést megkötni.

Javasoljuk a kivitelezési munka elvégeztetéséhez 1.196.439,-Ft biztosítását az általános tartalék keret terhére.

* 1. **sz. H a t á r o z a t i j a v a s l a t :**

**A Bátaszéki Mikrotérségi Óvoda, Bölcsőde és Konyha bölcsőde épület 2 csoportszobájának klímatizálás megvalósítására**

Bátaszék Város Önkormányzatának Képviselő-testülete;

1. egyetért 2 db csoportszobában klímaberendezés elhelyezésével
2. a 2 db klímaberendezés kivitelezési feladatok elvégzésével a Bát-Klíma Szolgáltató Kft.-t (7140 Bátaszék, Dolina utca 7.) bízza meg 1.003.300,-Ft vállalkozási díjjal;
3. a klimatizálási feladat az önkormányzat 2025. évi költségvetésének általános tartalékkerete terhére biztosítja,
4. felhatalmazza a város polgármesterét a feladat ellátására vonatkozó szerződés aláírására.

*Határidő:* 2025. július 25.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Bát-Klíma Szolgáltató Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

* 1. **sz. H a t á r o z a t i j a v a s l a t :**

**A Bátaszéki Mikrotérségi Óvoda, Bölcsőde és Konyha bölcsőde épület 2 csoportszobájának klímaberendezéseinek villamos energiaellátására**

Bátaszék Város Önkormányzatának Képviselő-testülete;

1. a 2 db klímaberendezés villamos energiaellátása kivitelezési feladatok elvégzésével az Elektro Master Bt.-t (7140 Bátaszék, Babits u. 47.) bízza meg 193.139,-Ft vállalkozási díjjal;
2. a fedezetet az önkormányzat 2025. évi költségvetésének általános tartalékkerete terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2025. július 25.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Elektro Master Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár